Charné Visser was die aand alleen by die huis met haar dogtertjie Ziané (4) toe sy voel iets is nie reg nie.
“Ek moes dringend badkamer toe gaan en toe ek van die toilet af opstaan toe val boetie in die toilet.”
“Toe ek daar kom het ek my dogtertjie se haarrekkie gebruik om die naelstring te knoop. Ek het Charné en die babatjie styf toegedraai om hulle warm te hou. Charné het baie gebloei en het ’n paar keer haar bewussyn verloor,” vertel sy bewerig. “Die babatjie was ook baie koud en bleek.”
“In ’n stadium was ek met dr. Joubert ook op die foon en hy het toe vir my beduie hoe ek die naelstring moet knip. Om net seker te maak dat die naelstring goed afgebind is, het ek nog ’n skoenveter ook gegryp en dit toegebind,” vertel Marcelle.
“Ek het nie een keer bloed geruik nie. Ek het in ’n stadium in ’n plas bloed gestaan en nie my kop verloor nie. Ek dink die Here het net oorgeneem.
“Ek is verlief op my seuntjie en verlief op Charné en ek is reg om ’n goeie pa te wees,” sê hy. Hy sê as dit nie vir Marcelle was nie, weet hulle nie wat sou gebeur nie.
Die familie sê ook dankie aan Mooirivier Beskerming en al die dokters wat oor die foon hulp gegee het om klein David in die wêreld in te bring, asook die vriendelike en professionele diens wat hulle by Potchefstroom Hospitaal kry.